H Αυστραλία και το Λουξεμβούργο προσφέρουν τα υψηλότερα μεροκάματα (βασικός μισθός) στον κόσμο.

Αυτό αποκαλύπτει έρευνα του Γερμανικού Ινστιτούτου Κοινωνικών Επιστημώ (WSI) που συνέκρινε τους μισθούς σε διαφορετικές χώρες με βάση την αγοραστική δύναμη που προσφέρουν.

Η μίνιμουμ ωριαία αμοιβή στην Αυστραλία ισοδυναμεί με 9,47 ευρώ αγοραστικής δύναμης, ποσοστό έξι φορές μεγαλύτερο σε σχέση με την Ρωσία (1,64 την ώρα).

Την πρώτη πεντάδα υψηλότερων βασικών μισθών συμπληρώνουν άλλες χώρες της Ευρώπης ενώ Βραζιλία, Ελλάδα και...Αργεντινή βρίσκονται στο πάτο της κατάταξης.

Όλες οι κυβερνήσεις στον κόσμο προσπαθούν να προστατεύουν τον κατώτατο μισθό και να μην τον αφήνουν να κατρακυλά στα...τάρταρα, σύμφωνα με το πόρισμα της έρευνας. Ωστόσο, η αλήθεια των αριθμών είναι αδιάσειστη και αποδεικνύει ότι η χώρα μας αποτελεί την εξαίρεση, τουλάχιστον στον αναπτυγμένο κόσμο στον οποίο, επισήμως, ανήκουμε. Εμείς εδώ, κόντρα στο ρεύμα, κατεβάζουμε τον κατώτατο μισθό.